OpenLLM-France/wikimedia huggingface dataset:
# Woodland (Carolina del Nord)

Woodland és una població dels Estats Units a l'estat de Carolina del Nord. Segons el cens del 2000 tenia 833 habitants.

## Demografia

Segons el cens del 2000, Woodland tenia 833 habitants, 328 habitatges i 211 famílies. La densitat de població era de 249,3 habitants per km².
Dels 328 habitatges en un 28,7% hi vivien nens de menys de 18 anys, en un 39,6% hi vivien parelles casades, en un 22,9% dones solteres, i en un 35,4% no eren unitats familiars. En el 32,3% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,19.
Per edats la població es repartia de la següent manera: un 31,5% tenia menys de 18 anys, un 7% entre 18 i 24, un 21,5% entre 25 i 44, un 23,4% de 45 a 60 i un 16,7% 65 anys o més.
L'edat mediana era de 35 anys. Per cada 100 dones de 18 o més anys hi havia 71,5 homes.
La renda mediana per habitatge era de 22.125 $ i la renda mediana per família de 30.804 $. Els homes tenien una renda mediana de 28.438 $ mentre que les dones 23.125 $. La renda per capita de la població era de 12.682 $. Entorn del 21,4% de les famílies i el 28,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Woodland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Tangasi

Tangasi és un llogaret del Sudan, prop de Napata, on s'ha trobat un cementiri meroític precristià. La gent de Tangasi i Zuma va formar entitats similars a Ballana (encara que diferenciada) però difícilment foren seus de regnes, ja que les tombes no semblen tenir prou riquesa per correspondre a tombes de reis. Se’ls suposa els antecedents del regne de Makuria. En canvi si que s'observen riqueses a les tombes de Hobagi, molt més amunt del riu, suposat antecedent del regne d'Aloa.

## Referències

* ↑ «Tangasi, Sudan - Geographical Names, map, geographic coordinates». [Consulta: 13 agost 2018].
# Agustín Gaínza Vicandi

Agustín Gaínza Vicandi, més conegut com a Piru Gaínza (Basauri, Biscaia, País Basc, 28 de maig de 1922 - ib., 6 de gener de 1995), va ser un futbolista i entrenador basc. Jugava d'extrem esquerre i durant tota la seva carrera va jugar a l'Athletic Club. Va ser internacional amb la selecció espanyola.

## Trajectòria

Va jugar des de jove en les categories inferiors de l'Athletic Club fins a 1940, any en què va passar a formar part de la primera plantilla.
Va debutar amb el primer equip de l'Athletic Club en la primera divisió espanyola el 13 d'octubre de 1940 al partit Hèrcules CF 1 - Athletic Club 0.
Va ser el capità de l'Athletic Club durant diversos anys i en les seves temporades al club va aconseguir 2 lligues i 7 copes, essent el jugador espanyol que més vegades ha guanyat aquest trofeu i que més finals ha disputat (9). A més, va aconseguir marcar 8 gols en un partit de copa, convertint-se en el futbolista que més gols ha marcat en un partit en aquesta competició. També va guanyar 1 copa Eva Duarte el 1950. La seva cama esquerra era prodigiosa, com ho va demostrar al camp d'Atotxa de Sant Sebastià, en un partit contra la Reial Societat, en què des de la línia de córner va batre Ignacio Eizaguirre, que es trobava enganxat al pal dret de la seva porteria. Cal destacar també els 8 gols que va marcar en un partit de copa al Celta de Vigo, que va finalitzar amb el resultat de 12-1 a favor dels bascos.
Va ser un dels cinc integrants de la «segona davantera històrica» de l'Athletic Club, juntament amb Zarra, Panizo, Iriondo i Venancio.
El 1957 va rebre la medalla d'or al Mèrit Esportiu.
Es va retirar dels terrenys de joc en finalitzar la temporada 1958-1959.
Ha estat un dels jugadors de l'Athletic Club que més partits ha disputat a primera divisió, 381. Va marcar un total de 120 gols.
Després de retirar-se dels terrenys de joc va tornar al món del futbol com a entrenador. Va entrenar a l'Athletic Club des de 1965 fins a 1969, aconseguint una copa del Generalísimo i dos subcampionats de lliga.

## Selecció estatal

Va ser internacional amb la selecció espanyola en 33 ocasions. El seu debut com a jugador de la selecció espanyola va ser l'11 de març de 1945 al partit Portugal 2 - Espanya 2.
Gaínza va jugar la Copa del Món de futbol de 1950, sent capità de l'equip, que va acabar en quarta posició.
Va marcar un total de 10 gols amb Espanya.

## Palmarès

Com a jugador
* 2 lligues espanyoles (Primera Divisió): 1942/43 i 1955/56.
* 7 copes d'Espanya (Copa del Generalíssim): 1943, 1944, 1944/45, 1949/50, 1955, 1956 i 1958.
* 1 copa Eva Duarte: 1950
Com a entrenador
* 1 copa d'Espanya (Copa del Generalíssim): 1969

## Referències

* ↑ «Gainza». BDFutbol. [Consulta: 7 juny 2017].
* ↑ «Las siete copas de Piru Gainza» (en castellà). El País, 27-05-2019 [Consulta: 27 maig 2019].
* 1 2 «Leyendas del Athletic Club de Bilbao» (en castellà). El Correo. Arxivat de l'original el 22 de juny 2016. [Consulta: 7 juny 2017].
* ↑ «The high before Brazil's biggest low» (en anglès). FIFA, 29-06-2013. Arxivat de l'original el 7 d'agost 2017. [Consulta: 7 juny 2017].
# Beckwourth

Beckwourth és una concentració de població designada pel cens dels Estats Units a l'estat de Califòrnia. Segons el cens del 2000 tenia 342 habitants.

## Demografia

Segons el cens del 2000, Beckwourth tenia 342 habitants, 147 habitatges, i 108 famílies. La densitat de població era d'11,3 habitants per km².
Dels 147 habitatges en un 23,8% hi vivien nens de menys de 18 anys, en un 66% hi vivien parelles casades, en un 5,4% dones solteres, i en un 25,9% no eren unitats familiars. En el 19,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,67.
Per edats la població es repartia de la següent manera: un 19% tenia menys de 18 anys, un 3,5% entre 18 i 24, un 21,3% entre 25 i 44, un 33,6% de 45 a 60 i un 22,5% 65 anys o més.
L'edat mediana era de 48 anys. Per cada 100 dones de 18 o més anys hi havia 100,7 homes.
La renda mediana per habitatge era de 47.813 $ i la renda mediana per família de 52.031 $. Els homes tenien una renda mediana de 49.219 $ mentre que les dones 31.250 $. La renda per capita de la població era de 16.928 $. Cap de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beckwourth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Beckwourth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Associació de Veïns i Comerciants Amics del Barri del Carme

Associació de Veïns i Comerciants Amics del Barri del Carme és una associació veïnal que s'encarrega de defensar els interessos dels habitants i els comerciants del Barri del Carme a la ciutat de València. Entre els seus principals objectius estan els de defensar i protegir l'habitatge i el patrimoni històric i artístic del barri del Carme, promoure l'accessibilitat dels vianants al centre històric, dinamitzar la vida cultural del barri, col·laborar en el disseny d'un marc de convivència entre els veïns, veïnes i comerciants millorant la seua qualitat de vida, fer del Carme un barri saludable i recuperar l'esperit cívic de barri, moltes vegades afectat per l'acumulació de brutícia que deixen alguns turistes. En algunes ocasions les demandes de l'associació han estat contraposades a les demandes del hostelers del barri, per temes com els horaris d'apertura o l'espai que han d'ocupar les terraçes dels locals. Este i altre tipus de qüestions han sigut denunciades als mitjans de comunicació a través del seu portaveu Toni Cassola.

## Referències

* ↑ «Ayuntamiento de Valencia. ASOCIACIÓN DE VECINOS AMICS DEL CARME» (en espanyol europeu). [Consulta: 15 novembre 2018].
* ↑ «Un solar lleno de suciedad: Los vecinos llevan 3 meses pidiendo que lo limpien». Amics del Carme, 17-09-2018.
* ↑ Aimeur, Carlos «El Carme no es barrio para vecinos: restaurantes ilegales, terrazas que ocupan plazas, amenazas…» (en castellà). València Plaza, 21-06-2017 [Consulta: 15 novembre 2018].
* ↑ J. P. «Los vecinos del Carmen denuncian acoso de inmobiliarias para introducir turismo». Levante-EMV, 25-06-2017.

## Enllaços externs

* Associació de Veïns i Comerciants Amics del Barri del Carme - Lloc web oficial
# The Sims: Vacation

The Sims: Vacation (en català Els Sims: De Vacances) és la quarta expansió que va sortir per a PC dels Sims. Aquesta expansió introdueix un veïnat nou, anomenat "Illa de Vacances", on els Sims poden anar de vacances amb membres de la seva pròpia família o amb un altre Sim. L'Illa de Vacances es parteix en tres ambients clars: platja, bosc, i muntanya. Cada ambient té la seva pròpia mascota: l'abominable home de les neus per a la muntanya, un arquer per al bosc, i un tauró per a la platja.
# Woodland (Alabama)

Woodland, Alabama és una població dels Estats Units a l'estat d'Alabama. Segons el cens del 2000 tenia 192 habitants.

## Demografia

Segons el cens del 2000, Woodland tenia 192 habitants, 82 habitatges, i 56 famílies La densitat de població era de 65,6 habitants/km².
Dels 82 habitatges en un 36,6% hi vivien nens de menys de 18 anys, en un 51,2% hi vivien parelles casades, en un 17,1% dones solteres, i en un 30,5% no eren unitats familiars. En el 30,5% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,89.
Per edats la població es repartia de la següent manera: un 26,6% tenia menys de 18 anys, un 6,8% entre 18 i 24, un 25% entre 25 i 44, un 25% de 45 a 60 i un 16,7% 65 anys o més.
L'edat mediana era de 39 anys. Per cada 100 dones hi havia 73 homes. Per cada 100 dones de 18 o més anys hi havia 69,9 homes.
La renda mediana per habitatge era de 31.500 $ i la renda mediana per família de 41.250 $. Els homes tenien una renda mediana de 43.750 $ mentre que les dones 24.375 $. La renda per capita de la població era de 17.106 $. Aproximadament el 15,2% de les famílies i el 14,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Woodland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- Woodland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Terratrèmol de Jujuy de 1863

El terratrèmol de Jujuy de 1863 ser un terratrèmol que va tenir lloc a la província de Jujuy, República Argentina, el 14 de gener de 1863, a les 11.00 (UTC-3). Va registrar una magnitud de 6,9 en l'escala de Richter. En l'escala mercali modificada registre una magnitud de VIII.
El seu epicentre va estar a 23° 36′ S, 65° 00′ O﻿ / ﻿23.600°S,65.000°O﻿ / -23.600; -65.000, a una profunditat de 30 km.
Aquest terratrèmol es va percebre amb grau VIII (8.0) a la escala de Mercalli. La seva magnitud i durada van ser excepcionalment destructius, causant danys a la catedral, al Cabildo i a molts edificis a San Salvador de Jujuy, la capital provincial.

## Referències

* Institut Nacional de Prevenció Sísmica. Llista de Terratrèmols Històrics .

## Enllaços externs

* Monitorització de terratrèmols en temps real
* darrers terratrèmols
* Últims 30 sismes sentits amb epicentre a Argentina
* Llista de terratrèmols de la USGS
# Teclat numèric

El teclat numèric, és una secció dels teclats d'ordinadors habitualment situada a la part la més a la dreta, que permet, segons el mode activat, d'introduir les xifres i el separador decimal, o bé de dirigir el cursor i la inserció de caràcters. Conté també els signes d'operacions, així com una tecla de validació.
La tecla Bloc Num permet de passar el teclat numèric d'un mode a l'altre; quan és en mode d'introducció de les xifres, va indicat generalment per un díode electroluminescent que resta encès.

## Numeració

La numeració del teclat numèric de l'ordinador (l'« 1 » és a baix del teclat) és invertida respecte a les tecles d'un telèfon (l'« 1 » és amunt). En informàtica, les xifres més avall són les més utilitzades (« 0 » i « 1 » en programació), per això s'ha triat de situar les tecles de baix fins a dalt per a més comoditat.

## Disposició de les tecles

| Macintosh, (normes ANSI i ISO) | Macintosh, japonès(norma JIS) | Altres PC, francesos |
| Plantilla:Teclat numèric | Plantilla:Teclat numèric | Plantilla:Teclat numèric |

## Dactilografia

La tecla « 5 » és marcada i ha de ser utilitzada amb el dit major, en dactilografia. El teclat numèric és molt pràctic per a la introducció de xifres, contràriament a la línia de xifres situada damunt de la zona que conté les lletres, perquè sovint és solament accessible amb la tecla majúscula (segons les disposicions de teclat).

## Particularitats
### Ordinadors portàtils

Els ordinadors portàtils de fins a 15 polzades, per a estalviar l'espai, van generalment desproveïts de teclat numèric, perquè les funcions que asseguren ja ho són per altres parts del teclat. Tanmateix, prémer les tecles Fn+BlocNum permet d'activar aquest teclat en lletres situades a sota de les xifres 789. D'altra part, es venen teclats numèrics addicionals sota la forma de perifèrics independents (vegeu la imatge a la dreta).
A partir de 16 polzades o més els ordinadors portàtils disposen novament d'un teclat numèric (HP, Toshiba.)

### Apple Macintosh

En el teclat Macintosh, no hi ha tecla « Bloc Num » (llevat per als portàtils), i sols el mode « introducció de les xifres » és disponible.
De més, per defecte, en els teclats francesos el separador decimal és una coma «, » (siguin quins siguin els ajustaments de llengües a Mac OS X). Pot ser reemplaçada per un punt « . » activant la tecla « Blocatge de la Majúscula » (àlies « Shift Lock »). Les altres tecles del teclat numèric no són modificades.

### Interfície GNOME de Linux

A Linux, per a la interfície gràfica GNOME, pot ser necessari de reactivar el teclat numèric via les tecles de funcions Ctrl. Shift + Bloc Num

## Referències

* ↑ Teclat numèric inactivable a Ubuntu/Gnome - Markup.fr, 21 de maig de 2012

## Vegeu també

* Text predictiu
* Mapes de teclats
* Alt (tecla)
* Bloc Maj
* Bloc Num
* Tecla insert
* Tecla de funció
* Retorn de carro
# Agustín Girón y Aragón

Agustín Pedro Girón y Aragón (Madrid, 30 de setembre de 1843 - 14 d'abril de 1925) fou un aristòcrata i polític espanyol, diputat a les Corts Espanyoles durant la restauració borbònica.

## Biografia

Era fill de Francisco Javier Girón, fundador de la guàrdia civil. En morir el seu germà gran en 1910 va heretar els títols de IV duc d'Ahumada, VII marquès de Las Amarillas, VIII vescomte de Torres de Luzón i III marqués d'Ahumada. En 1870 es casà amb María de los Dolores Armero y Peñalver, Dama Noble de la Reina Maria Lluïsa.
Ingressà a l'exèrcit i arribà al grau de capità d'intendència. A les eleccions generals espanyoles de 1884 fou elegit diputat pel districte de Villena pel Partit Conservador.

## Referències

* ↑ Agustín Pedro Girón Aragón a geneanet
* ↑ María de los Dolores Armero y Peñalver a geneall.net
* ↑ Fitxa del Congrés dels Diputats
* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.249. ISBN 9788495484802.
# Acetat d'uranil

L'acetat d'uranil (UO₂(CH₃COO)₂ · 2H₂O) és un sòlid groguenc format per cristalls tetraèdrics amb una olor lleugerament acètic.
S'empra per a efectuar tincions negatives a microscòpia electrònica, de fet, la major part de les tècniques d'aquesta microscòpia requereixen aquest compost, especialment per al contrast de mostres. Altres usos inclouen la titulació de compostos en química analítica, en solucions a l'1 o 2%; en clínica, s'empra per quantificar sodi en sèrum.
El reactiu comercialment disponible es prepara emprant urani empobrit que té una radioactivitat típica de 0,51 μCi/g. Per això, el seu efecte no és perillós per a la salut humana mentre es trobi fora del cos, per ingestió, inhalació i contacte en pell ferida del seu pols sí que ho és, així com per exposició prolongada.

## Referències

* ↑ Paniagua, R.; Nistal, M.; Sesma, P.; Álvarez-Uría, M.; Fraile, B.; Anadón, R. i José Sáez, F.. Citologia i histologia vegetal i animal. McGraw-Hill Interamericana de España, SAU, 2002. ISBN 84-486-0436-9.
* ↑ Mètodes quelométricos i altres mètodes volumètrics d'anàlisis clíniques: Mètodes ràpids d'anàlisi clínic-químics. A. Holasek, H. A. Flaschka, Francisco Bermejo Martínez, Antonio Prieto Bouza. ISBN 84-291-1830-6, 9788429118308
* ↑ .hazard.com/msds/f2/bkk/bkkck.html Fitxa de seguretat (anglès)
# Banda (unitat militar)

Una banda (en grec medieval βάνδον, Vàndon) era la unitat tàctica bàsica de l'Exèrcit romà d'Orient, format per entre 50 i 300 o 400 homes. Amb la introducció del sistema dels temes, una província civil i militar, la banda es va convertir també en la divisió administrativa bàsica territorial. La paraula prové del llatí bandum ('insígnia', 'bandera'), un terme que té origen germànic. La banda va sorgir a partir del segle vi. A l'exèrcit romà d'Orient, des del segle viii al xi, la banda era la unitat militar bàsica. Entre cinc i set bandes constituïen una turma, la principal subdivisió d'un tema. Cada banda estava comandada per un comes (comte) i la formaven de 200 a 400 soldats d'infanteria. Una banda de cavalleria incloïa de 50 a 100 homes. A diferència d'altres termes administratius i militars, va existir fins als darrers segles de l'Imperi Romà d'Orient i era la unitat territorial bàsica de l'Imperi de Trebisonda fins a la seva caiguda el 1461.

## Referències

* ↑ «banda». GDLC. [Consulta: 10 març 2020].
* ↑ Kajdan, A.P. (ed.). The Oxford Dictionary of Byzantium. Oxford: Oxford University Press, 1991, p. 250. ISBN 9780195046526.
# The Sims: Hot Date

The Sims: Hot Date (en català Els Sims: Cita Calorosa) és la tercera expansió que va sortir per a PC dels Sims. Aquesta expansió per primera vegada permet als Sims marxar de les seves cases i viatjar a una destinació nova anomenada "Centre".
# Willow Creek (Califòrnia)

Willow Creek és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.743 habitants.

## Demografia

Segons el cens del 2000, Willow Creek tenia 1.743 habitants, 772 habitatges, i 481 famílies. La densitat de població era de 3,3 habitants/km².
Dels 772 habitatges en un 24% hi vivien nens de menys de 18 anys, en un 49,9% hi vivien parelles casades, en un 8,2% dones solteres, i en un 37,6% no eren unitats familiars. En el 31,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,81.
Per edats la població es repartia de la següent manera: un 22,5% tenia menys de 18 anys, un 5,8% entre 18 i 24, un 21,8% entre 25 i 44, un 30,1% de 45 a 60 i un 19,9% 65 anys o més.
L'edat mitjana era de 45 anys. Per cada 100 dones de 18 o més anys hi havia 104,4 homes.
La renda mitjana per habitatge era de 27.276 $ i la renda mitjana per família de 35.720 $. Els homes tenien una renda mitjana de 33.375 $ mentre que les dones 27.955 $. La renda per capita de la població era de 18.664 $. Entorn del 10,3% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willow Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Willow Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Terratrèmol de Fukushima del 2016

El terratrèmol de Fukushima de 2016 del 22 de novembre va ser un terratrèmol de magnitud 7,4 Mw que va crear ones de sisme submarí de fins a 1,4 metres. El terratrèmol va ocórrer a les 5:59 (hora local, JST) del dimarts 22 de novembre de 2016 (20:59 UTC del dia 21). L'epicentre del terratrèmol es va situar al mar a una profunditat de 30 quilòmetres segons l'Agència Meteorològica del Japó (AMJ) (11,3 km segons l'USGS), davant de la costa de Honshū, 37 km a l'est de Namie, en la prefectura de Fukushima (Japó). Es van reportar vuit rèpliques d'entre 4,4 i 5,4 de magnitud. El terratrèmol va ser reportat inicialment amb 7,3 de magnitud, el Servei Geològic dels Estats Units, USGS, ho va rebaixar més tard a 6,9 i l'AMJ ho va apujar a 7,4.
A 22 km de la costa d'Iwaki es va descobrir un tsunami d'entre un i tres metres, per la qual cosa les autoritats japoneses van alertar a la població per a una evacuació immediata. Una hora després del terratrèmol, ones de gairebé un metre van arribar a la costa de Fukushima, i la cadena pública NHK va informar de la presència d'un tsunami d'1,4 metres dues hores després a la ciutat de Sendai, en la prefectura de Miyagi.
A causa del terratrèmol, a la ciutat d'Iwaki es va produir un incendi en una fàbrica de productes químics que es va extingir als quaranta minuts i va ferir a tres treballadors. Els principals tremolors es van fer notar en Fukushima i a Tòquio.
Aquest terratrèmol és descrit per la AMJ com una rèplica del terratrèmol que va succeir en el 2011 i que va ocasionar un total de gairebé setze mil víctimes mortals, més de vuit mil desapareguts i gairebé dos-cents ferits, a més d'una crisi nuclear principalment en la central de Fukushima I.

## Referències

* 1 2 3 Vervaeck, Armand. «Massive slightly dangerous earthquake off the coast of Honshu, Japan - Tsunami warning and advisories apply» (en anglès), 22-11-2016. Arxivat de l'original el 2016-11-22. [Consulta: 22 novembre 2016].
Plantilla:Terratrèmol
# Tahar Chérif El-Ouazzani

Tahar Chérif El-Ouazzani (àrab: الطاهر شريف الوزاني) (Orà, 7 d'octubre de 1966) és un exfutbolista algerià de la dècada de 1990.
Fou internacional amb la selecció d'Algèria. Pel que fa a clubs, destacà a Raja Casablanca i MC Oran.
Trajectòria com a entrenador:
* 2003-2008: OM Arzew
* 2008: MC Oran
* 2009-2010: ASM Oran
* 2010-2011: MC Oran
* 2013-2014: RC Arbaâ
* 2015-2016: Paradou AC
* 2016-avui: USM Bel-Abbès

## Referències

* ↑ A.H. «JSK-MCO: match spécial pour Chérif El-Ouazzani...» (en francès). Compétition.dz, 26-08-2009. Arxivat de l'original el 2011-10-03. [Consulta: 9 setembre 2009].
* ↑ liberte-algerie.com. «Et si Chérif El-Ouazzani affrontait Chérif El-Ouazzani: Toute l'actualité sur liberte-algerie.com». Arxivat de l'original el 2019-03-27. [Consulta: 20 juliol 2019].
* ↑ Tahar Chérif El-Ouazzani a National-Football-Teams.com (anglès)